Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 352/13/1101	Bratislava I, 26.1.2015
EEČ : 2-8-18-2015

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 224 odsek 1, odsek 2 Trestného zákona číslo 140/1961 Zbierky zákonov v znení zákona číslo 553/2002 Zbierky zákonov

Rozhodol: 	prokurátor Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 27.09. 2002 o 13,10 hodine v Bratislave na Šancovej ulici inému z nedbanlivosti spôsobil ťažkú ujmu na zdraví a takýto čin spáchal preto, že porušil dôležitú povinnosť uloženú mu podľa zákona o premávke na pozemných komunikáciách tým spôsobom, že uvedeného dňa a času jazdil s osobným motorovým vozidlom značky Opel Kadett, evidenčného čísla XXXXX smerom na Račianske mýto v ľavom jazdnom pruhu, pričom z dosiaľ nezistených príčin prešiel do protismeru, kde narazil do osobného motorového vozidla značky Volkswagen Sharon, evidenčného čísla XXXXX ktoré riadil vodič XXXXX, ktorý pri dopravnej nehode utrpel zranenie otras mozgu s dobou liečenia podľa ošetrujúceho lekára od 30.09. 2002 do 16.10. 2002, spolujazdkyňa na prednom sedadle vo vozidle Volkswagen Sharon, evidenčného čísla XXXXX XXXXX pri dopravnej nehode podľa lekárskej správy utrpela ľahké zranenie zmliaždenie ľavého lakťa s odreninou a zlomeninu hlavičky ihlice vľavo s presne nezistenou dobou liečenia a spolujazdkyňa na zadnom sedadle vo vozidle Volkswagen Sharon, evidenčného čísla XXXXX XXXXX utrpela ťažké zranenie zlomeninu tiel stavcov L3, L4 s dobou liečenia podľa vyjadrenia lekára cca 4-5 mesiacov,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením bývalého policajného orgánu Oddelenia dopravných nehôd Okresného dopravného inšpektorátu XXXXX I číslo ORP-XXXXX z 5. októbra 2002 bolo v zmysle § 160 odsek 1 Trestného poriadku účinného do 31.12. 2005 začaté trestné stíhanie pre trestný čin ublíženia na zdraví podľa § 224 odsek 1 Trestného zákona a následne uznesením vyšetrovateľa Policajného zboru bývalého Okresného úradu justičnej polície Policajného zboru Okresného riaditeľstva Policajného zboru XXXXX I číslo OÚJP-XXXXX z  25. marca 2003 bolo v zmysle § 163 odsek 1 Trestného poriadku účinného do 31.12. 2005 vznesené obvinenie XXXXX za trestný čin ublíženia na zdraví podľa § 224 odsek 1, odsek 2 Trestného zákona na tom skutkovom základe, že dňa 27.09. 2002 o 13,10 hodine v Bratislave na Šancovej ulici inému z nedbanlivosti spôsobil ťažkú ujmu na zdraví a takýto čin spáchal preto, že porušil dôležitú povinnosť uloženú mu podľa zákona o premávke na pozemných komunikáciách tým spôsobom, že uvedeného dňa a času jazdil s osobným motorovým vozidlom značky Opel Kadett, evidenčného čísla XXXXX smerom na Račianske mýto v ľavom jazdnom pruhu, pričom z dosiaľ nezistených príčin prešiel do protismeru, kde narazil do osobného motorového vozidla značky Volkswagen Sharon, evidenčného čísla XXXXX ktoré riadil vodič XXXXX, ktorý pri dopravnej nehode utrpel zranenie otras mozgu s dobou liečenia podľa ošetrujúceho lekára od 30.09. 2002 do 16.10. 2002, spolujazdkyňa na prednom sedadle vo vozidle Volkswagen Sharon, evidenčného čísla XXXXX XXXXX pri dopravnej nehode podľa lekárskej správy utrpela ľahké zranenie zmliaždenie ľavého lakťa s odreninou a zlomeninu hlavičky ihlice vľavo s presne nezistenou dobou liečenia a spolujazdkyňa na zadnom sedadle vo vozidle Volkswagen Sharon, evidenčného čísla XXXXX XXXXX utrpela ťažké zranenie zlomeninu tiel stavcov L3, L4 s dobou liečenia podľa vyjadrenia lekára cca 4-5 mesiacov.

	Dňa 22.10. 2014 vyšetrovateľ Policajného zboru 1. oddelenia vyšetrovania odboru kriminálnej polície Okresného riaditeľstva Policajného zboru XXXXX I pod číslom ORP-257/1-VYS-B1-2003 v zmysle § 209 odsek 1 Trestného poriadku predložil spis prokurátorovi s návrhom na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného poriadku.

	Preskúmaním spisového materiálu na vec sa vzťahujúceho som sa s návrhom vyšetrovateľa Policajného zboru stotožnil z nasledovných dôvodov :

	Z oznámenia o úmrtí Matričného úradu mestskej časti XXXXX - Ružinov číslo XXXXX zo 16.10. 2014 vyplýva, že XXXXX, narodený 30. apríla 1980 v Bratislave, trvalý pobyt Jiráskova 1001/6,  XXXXX - Petržalka, dňa 4.12. 2013 zomrel.

	Podľa § 2 odsek 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie.

	Podľa § 2 odsek 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe uvedených skutočností som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Bystrík Palovič
prokurátor